" Money Flows Easily to me "
مسا الخير ..
موضوع اليوم مخصص لعشاق الشوبنق أونلاين مثل حالتي وعندهم الإدمان وصرف كل مافي الجيب ..
شنو أحلى من أننا نصرف فلوسنا ويرجعلنا مبلغ منها ولو جزء بسيط ..
أكيد بنستانس ع الآخر ..
اليوم رح يكون موضوعنا عن موقع EBATES
وهالموقع الجميل لو شريتي عن طريقة رح يرجع لك مبلغ من قيمة مشترياتك كل موقع يختلف نسبته عن الثاني
يعني نقدر نعتبره أكبر موقع يقدم لك Affiliates links
حاولت اترجم المعنى بس بجد ماعرفت ..
اللي يعرف معناها بالعربي ترجمة صحيحة يقولي ورح اعدلها
شلون يرجع لنا فلووووووووس
بقولكم عاد شلون
أول شي أكيد نبي نعرف أيش هذا الموقع ؟!!
Ebates
هو عبارة عن موقع تدخلي عن طريقة مواقع ثانية تشتري عن طريقه ..
هل هو موقع نشتري منه لاء ..
بالمختصر هو عبارة عن بائع وله نسبه عشان كذا يقولك شوفي هذا الموقع ان شريتي منه بيرجع لك مثلا ٥٪ من قيمة مشترياتك
عشان تقدري تسترجعي المبلغ لازم تدخلي الستور عن طريق موقع Ebates
طيب كيف يشتغل موقع Ebates ?!!
مثلا تدخلي موقع Monica Vinader رح يرجعون لك 2% من قيمة مشترياتك
فلما تدخلي موقع Monica Vinader عن طريق Ebates هذولي رح يكون لهم نسبة من قيمة مشترياتي لأنهم يعتبروا كأنهم هم دلوني على موقع Monica Vinader وبالمقابل Ebates رح يعطوني نسبة من النسبه حقهم لأني شريت عن طريقهم ..
يعني بالعربي
أنا شريت حلق من موقع Monica Vinader بس قبل لا أدخل على موقع مونيكا دخلت على Ebates وبحثت عن ستور مونيكا وطلع لي الرابط ضغط عليه ودخلت موقعهم ..
مثل ماهو مبين عليه كاش باك ٢٪ من قيمة المشتريات
**
نضغط على Shop Now
هنا يقولي مبروك بأنه على طريقي لاسترجاع ٢٪ من مشترياتي من هالموقع
هنا دخلت على الموقع واخترت الحلق اللي كنت ابيه ..
أضفت الحلق لسلة المشتريات
وتميت عملية الشراء
بعد ما تميت عملية الشراء بنجاح رجعت لموقع Ebates
ودخلت حسابي ولقيت المبلغ تحول ..
ممكن ياخذ وقت عبال يظهر المبلغ في حسابك
بكذا بعد ما سويت علمية الشراء رجعلي من قيمة مشترياتي
طيب الحين متى اقدر استلم فلوسي ؟!!
بصفة عامة في السنة تنرسل الفلوس ٤ مرات يعني .. كل ما شريتي عن طريقهم الفلوس رح تتجمع لك في حسابك حق Ebates وكل يوم 15 مايو / 15 أغسطس / 15 نوفمبر / 15 فبراير
يتم تحويل الفلوس لحسابك اللي بالـ PayPal
** ** **
الحين نجي للمهم
اضغط على الرابط التالي ورح يحولك ع الموقع
سجل/سجلي فيه ورح تحصلي على ١٠$ عند اول عملية شراء عن طريقه وهم بعد أنا رح يعطيني مبلغ 🙂
Win Win
طريقة التسجيل سهلة جدا ولو عندك حساب بقوقل أو سجلت عن طريق الفيس بوك هم بعد بتطلع أسهل و أسهل ..
تدخلي على الموقع .. اضغطي على الرابط التالي ..
بعدين بتطلع لك نافذة صغيرونه مثل هذه
اختاري الطريقة الأنسب لك .. مثل ما قلت قبل في حال ضغطي على اول خيارين بيكون سهل جدا ..
وفي حال ما عندك لا قوقل ولا فيس بوك
يصيري تضيفين ايميلك مثل الصورة الجاية ..
بحكم أن ايميلي Gmail فأقدر اختار التسجيل عن طريق الـ Gmail
في حال ايميلك تابع لشركة ثاني اكتبيه وحطي الباسورد اللي تبيه ..
بعد ما تخلصي رح تفتح لك هالصفحة ..
وبكذا رسمي صار عندك حساب في Ebeats
طيب الحين خلصنا من الجزء الأول ..
الجزء الثاني وهو المهم نربط حسابنا حق الـ PayPal
عشان تتحول الفلوس عليه ..
نروح على الـ Account Setting
راح ينقلنا على الصفحة هذه
هنا يصير تعبي البيانات المطلوبة وتسجلي ايميلك حق الـ PayPal لأنه عن طريقه رح يتم تحويل المبلغ لهناك ..
تحطي/تحط بيانات حسابك حق الـ PayPal
وبكذا يكون سجلت حسابك البنكي حق الـ PayPal
**
وهنا
صورة حسابي لم تم تحويل المبلغ على حسابي في الـ PayPal
لم تم التحويل جاتني مسج على بريدي تقولي أن جاني تحويل مبلغ من موقع
Rakuten/Ebates cash back
قبل ما أنهي التديونة حابة أشارككم أفضل المواقع اللي مدعومة من قبل هالبرنامج اللطيف ..
My Top 5 Favorite websites
My Theresa – 3% cash back
Monica Vinader – 2% cash back
Net-A-Porter – 3% cash back
Ulta Beauty – 8% cash back
ShopBop – 6% cash back
وهم بعد بزيدكم موقع الكل يحبه وهو Sephora
** **
نقطة أخيرة
حابة أضيفها وبضرب عليها مثال في موقع سيفورا
وهي أنه
تقدري/تقدر تحمل البرنامج على جهازك اللابتوب أو الجوال ويصير كل ما تدخل موقع يقولك إذا مدعوم من قبلهم وبكذا يصير ما يحتاج كل مرة تدخلي علي موقعهم وتبحثي ..
بمجرد ما تدخلي أي موقع تظهر لك شاشة صغيرة مثل الصور اللي بالأسفل تنبه اذا حابة تفعلي الكاش باك ..
** ** **
فوق أن سيفورا الأمريكي أسعاره ارخص من هنا فوقه بعد كاش باك 4% من قيمة الفاتورة
ولا أحلى ..
وهذه صور سريعة كيف جاني التنبيه بعد ما حملت البرنامج في اللابتوب جاني تنبيه أن عندي 4% كاش باك من موقع سيفورا
** ** **
وبكذا يكون وصلنا لنهاية التدوينة
وإذا في أي استفسار عادي اكتبوا في التعليق ورح أوضح لكم اكثر ..
أتمنى يكون الشرح سهل لأنه بصراحة كتبته بصباح رمضان يعني بدون قهوة ومواصلة بعد ..
وهم بعد هنا شرح ثاني لنفس الموضوع للبلوقر نورا وشرحها جدا جميل وسلس ..
** ** **
أتمنى لكم يوم سعيد وكل عام وأنتم بخير